CELEX: C2004/228/98
Language: da
Date: 2004-09-11 00:00:00
Title: Sag T-255/04: Sag anlagt den 21. juni 2004 af Monique Negenman mod Kommissionen for De Europæiske Fællesskaber

11.9.2004   
            
            
               DA
            
            
               Den Europæiske Unions Tidende
            
            
               C 228/43
            
         Sag anlagt den 21. juni 2004 af Monique Negenman mod Kommissionen for De Europæiske Fællesskaber
   (Sag T-255/04)
   (2004/C 228/98)
   Processprog: fransk
   Ved De Europæiske Fællesskabers Ret i Første Instans er der den 21. juni 2004 anlagt sag mod Kommissionen for De Europæiske Fællesskaber af Monique Negenman, bosiddende B Roosendaal (Nederlandene), ved avocat Lucas Vogel.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelse af 8. marts 2004 (der blev meddelt sagsøgeren den 11. marts 2004) om afvisning af sagsøgerens klage af 25. november 2003 over de administrative beslutninger af henholdsvis 23. oktober og 30. oktober 2003, hvori begyndelsesdatoen og ophørsdatoen for sagsøgerens barselsorlov blev fastsat.
            
         
               —
            
            
               Sagsøgte tilpligtes at betale en godtgørelse på 10 000 EUR, idet der udtrykkeligt forbeholdes ret til en senere forhøjelse, nedsættelse eller justering af dette beløb.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   I denne sag gør sagsøgeren gældende, at ansættelsesmyndigheden har beregnet datoerne for begyndelse og ophør af hendes barselsorlov fejlagtigt.
   Til støtte for sit søgsmål gør hun gældende, at der foreligger en tilsidesættelse af tjenestemandsvedtægtens artikel 58 (således som denne bestemmelse var affattet før den 1. maj 2004) og af princippet om den berettigede forventning, hvilket princip bl.a. er fastsat i tjenestemandsvedtægtens artikel 35, idet ansættelsesmyndigheden har fastsat datoerne for begyndelse og ophør af hendes barselsorlov med udgangspunkt i den faktiske dato for hendes nedkomst, skønt det af tjenestemandsvedtægtens artikel 58 fremgår, at hendes barselsorlov begynder seks måneder før datoen for den forventede fødsel, der er angivet i en lægeattest, som den kvindelige tjenestemand selv fremlægger.